**ATVEJO VADYBOS FUNKCIJOS VYKDYMAS**

 Atvejo vadyba apima vaiko ir jį auginančių (-io) ar jo besilaukiančių (-io) asmenų (-ens) (toliau šeima) atvejo vadybos taikymo inicijavimą, atvejo nagrinėjimą, pagalbos šeimai poreikių vertinimą, pagalbos plano sudarymą ir įgyvendinimą, šeimos stebėseną, pagalbos plano peržiūrą, atvejo vadybos proceso koordinavimą ir užbaigimą.

 Atvejo vadybą gali inicijuoti Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos teritorinis skyrius, savivaldybės administracija,  socialinių paslaugų įstaiga, kitos pagalbą vaikams ir šeimoms teikiančios įstaigos ar kita įstaiga, organizacija, šeima, elektroninėmis ryšio priemonėmis ir (ar) raštu kreipdamasi į socialinių paslaugų įstaigą, kuriai savivaldybė suteikė įgaliojimus koordinuoti atvejo vadybos procesą ir teikti socialines paslaugas šeimoms, su prašymu paskirti atvejo vadybininką.

 Klaipėdos rajono savivaldybės tarybos 2018 m. birželio 28 d. sprendimu Nr. T11-359 suteikti įgaliojimai vykdyti Klaipėdos rajono atvejo vadybos funkcijas biudžetinei įstaigai Klaipėdos rajono paramos šeimai centrui, Gargždai, Klaipėdos g. 11, tel. 846471950, el. p. paramoscentras@gmail.com

 Informaciją parengė:

Direktorės pavaduotoja socialiniams reikalams

Laima Burbė